 Maxamuud Xaashi ayaa sidoo kalena baaq u diray Culimada waxaanu yidhi Waxa aynu maraynaa wakhti adag oo aynu u baahan nahay inaynu midayno ummaddan aqoonteeda, aragtideeda iyo maskaxdeeda, dalka waxa wakhti dhaw ka bilaabmi doona doorashooyin, hada iyo jeer waxa caado ah in marka doorasho loo dareero dadku way qaybsamaa, waxa kale oo soo kordhay bulshadii in reero loo kala saaro ama qaybyaalad ama reero, waxa aynu u baahan nahay hadaad tihiin culimada in aan ummadda la qaybin, Ummadda inaan qolo-qolo loo kal saarin, Ummaddu xisbiyo way kala noqon kartaa waanay kala taageeri kartaa, aqalka gudahiisa waa in lagu loolamaa laakiin aan wax la yeelin. 